
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	29.05.2026.
	
	Nr. RD-26-194-ir


	Par satiksmi filmēšanas laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.4. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā Location Unit SIA 27.05.2026. iesniegumu par starptautiskas reklāmas filmēšanu zīmolam “Konig Pilsener ”:

1. Noteikt, ka:

1.1. tiks aizliegta transportlīdzekļu (izņemot transportlīdzekļus ar speciālām Location Unit SIA izsniegtām atļaujām (paraugs pielikumā)) apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:

1.1.1. no 02.06.2026. plkst. 16.00 līdz 03.06.2026. plkst. 12.00:

1.1.1.1. Kalpaka bulvārī, posmā no Brīvības bulvāra līdz Reimersa ielai;
1.1.1.2. Matīsa ielā, posmā no ēkas Matīsa ielā 38 līdz ēkai Matīsa ielā 48;

1.1.2. no 02.06.2026. plkst. 16.00 līdz 03.06.2026. plkst. 22.00 Nometņu ielā, posmā no ēkas Nometņu ielā 9 līdz Olgas ielai;

1.2. 03.06.2026. no plkst.16.00 līdz plkst. 19.00 nepieciešamības gadījumā līdz piecām minūtēm tiks ierobežota vai slēgta transportlīdzekļu satiksme un gājēju, velosipēdu un elektroskrejriteņu kustība Nometņu ielā, posmā no ēkas Nometņu ielā 9 līdz Olgas ielai.
2. Par filmēšanas norisi ir atbildīga Location Unit SIA filmēšanas vietu menedžere Ingrīda Nagle (tālrunis 26871986, e-pasts: ingrida@locationunit.lv).

3. Rīgas valstspilsētas pašvaldības policijai:

3.1. nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot 1. punktā minētajās vietās norādītajā laikā atstātos transportlīdzekļus uz citu stāvēšanai atļautu vietu;

3.2. ierobežot vai nepieciešamības gadījumā līdz piecām minūtēm slēgt transportlīdzekļu satiksmi un gājēju, velosipēdu un elektroskrejriteņu kustību 1.2. apakšpunktā minētajā vietā norādītajā laikā.

4. Rīgas pašvaldības sabiedrībai ar ierobežotu atbildību “Rīgas satiksme” slēgt tās pārvaldījumā esošās autostāvvietas 1. punktā minētajās vietās norādītajā laikā.

5. Sabiedrībai ar ierobežotu atbildību “A.K.7” nepieciešamības gadījumā nodrošināt autoevakuatorus 1. punktā minētajās vietās norādītajā laikā pēc Rīgas valstspilsētas pašvaldības policijas pieprasījuma.

6. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi, satiksmes organizācijas tehnisko līdzekļu izvietošanu, demontāžu un montāžu.

7. Ņemt vērā, ka filmēšanas organizatore – Location Unit SIA:

7.1. veiks norēķinus ar Rīgas valstspilsētas pašvaldības policiju par 3. punktā minētajiem pakalpojumiem;

7.2. veiks norēķinus ar sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi, satiksmes organizācijas tehnisko līdzekļu izvietošanu, demontāžu un montāžu;

7.3. veiks norēķinus ar sabiedrību ar ierobežotu atbildību “A.K.7” par 5. punktā minētajiem pakalpojumiem;

7.4. veiks norēķinus ar Rīgas pašvaldības sabiedrību ar ierobežotu atbildību “Rīgas satiksme” par 4. punktā minētajiem pakalpojumiem;

7.5. nodrošinās apstāšanās un stāvēšanas noteikumu ievērošanu filmēšanas norises vietās norādītajā laikā;

7.6. nodrošinās operatīvā transporta satiksmi;

7.7. nodrošinās iedzīvotāju un uzņēmumu, kuri atrodas minētajos ielu posmos, transportlīdzekļu piebraukšanu pie dzīvesvietas vai uzņēmuma;

7.8. nodrošinās sabiedrisko kārtību filmēšanas norises vietās norādītajā laikā;

7.9. nodrošinās 1. punktā minēto teritoriju sakopšanu trīs stundu laikā pēc filmēšanas pabeigšanas.

8. Rīgas valstspilsētas pašvaldības Centrālās administrācijas Komunikācijas pārvaldei:

8.1. nodrošināt informācijas par izmaiņām transportlīdzekļu satiksmē filmēšanas laikā publiskošanu Rīgas valstspilsētas pašvaldības komunikācijas kanālu resursos;

8.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
	Rīgas pilsētas izpilddirektors 
	J.Lange

